Psidium guajava
Fructus Psidii guajavae Plantae — Angiospermae Eudicotyledones  Rosidae  Ordo : Myrtales  Familia : Myrtaceae  Subfamilia : Myrtoideae  Tribus : Myrteae  Genus : Psidium  Species : P. guajava  Psidium guajava  L.   Psidium guajava (binomen a Carolo Linnaeo anno 1753 statutum), Latinitate communi guayava, est arbor fructifera familiae Myrtacearum in partibus septentrionalibus et occidentalibus Americae australis ab origine crescens, ibi et alibi sub climate tropico vel subtropico culta. Recentius ergo in variis locis e cultivatione fugiens sponte gignitur. Semina huius speciei in locis archaeologicis Peruviae reperiuntur, pauciora apud Paloma ante annum 3 000 a.C.n. frequentatum, pauciora apud Los Gavilanes et La Galgada inter 2 700 et 2 000 a.C.n., sed apud El Paraíso ante annum 1 500 a.C.n. frequentatum abundantia, fructibus ergo collectis fortasse ab arboribus curatis seu cultis.